plan djelovanja u području prirodnih nepogoda

2025.

općina velika kopanica

1. SADRŽAJ

[1. SADRŽAJ 1](#_Toc179368295)

[2. UVOD 2](#_Toc179368296)

[3. ANALIZA POSTOJEĆEG STANJA I UTJECAJ KLIMATSKIH PROMJENA 3](#_Toc179368297)

[*3.1.* Utjecaj klimatskih promjena 4](#_Toc179368298)

[*3.2.* Procjena rizika od katastrofa za Republiku Hrvatsku -2024. 5](#_Toc179368299)

[*3.3.* Ekstremne temperature (toplinski valovi) 6](#_Toc179368300)

[4. POPIS MJERA I NOSITELJI MJERA U SLUČAJU NASTANKA PRIRODNE NEPOGODE 7](#_Toc179368301)

[*4.1.* Mjere i nositelji mjera iz Zakona o ublažavanju i uklanjanju posljedica prirodnih nepogoda 7](#_Toc179368302)

[4.1.1. Postupak proglašenja, prijave i isplate štete 7](#_Toc179368303)

[4.1.2. Prva procjena štete – sadržaj prijave prve procjene štete 8](#_Toc179368304)

[4.1.3. Konačna procjena štete 9](#_Toc179368305)

[4.1.4. Potvrda konačne procjene, određivanje kriterija i načina dodjele sredstava pomoći 10](#_Toc179368306)

[4.1.5. Žurna pomoć 10](#_Toc179368307)

[*4.2.* Mjere Operativnih snaga civilne zaštite 10](#_Toc179368308)

[*4.3.* Procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva 11](#_Toc179368309)

[5. Procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva 12](#_Toc179368310)

[6. Druge mjere koje uključuju suradnju s nadležnim tijelima, znanstvenim ustanovama i stručnjacima za područje prirodnih nepogoda 13](#_Toc179368311)

[*6.1.* Suradnja sa nadležnim tijelima na razini Europske unije 13](#_Toc179368312)

[*6.2.* Suradnja sa nadležnim tijelima na nacionalnoj i županijskoj razini 14](#_Toc179368313)

[*6.3.* Suradnja sa nadležnim tijelima na lokalnoj razini i ostalim stručnjacima za prirodne nepogode 15](#_Toc179368314)

[6.3.1. OSTALE AKTIVNOSTI 16](#_Toc179368315)

[6.3.2. Edukacija 16](#_Toc179368316)

[6.3.3. Podrška osobama s invaliditetom tijekom opasnosti, kriznih situacija i katastrofa 17](#_Toc179368317)

[6.3.4. Korištenje digitalnih tehnologija u svrhu jačanja odgovora na prirodne nepogode 18](#_Toc179368318)

[6.3.5. Terminski plan i okvirna procjena financijskih sredstava 19](#_Toc179368319)

[7. IZVORI FINANCIRANJA 23](#_Toc179368320)

[*7.1.* Izvori sredstava pomoći za ublažavanje i djelomično uklanjanje posljedica prirodnih nepogoda 23](#_Toc179368321)

[*7.2.* Izvori sredstava za žurnu pomoć 23](#_Toc179368322)

[*7.3.* Izvori sredstava za razvoj sustava 23](#_Toc179368323)

[*7.4.* Izvješća , registar šteta i nadzor 23](#_Toc179368324)

1. UVOD

Hrvatski sabor donio je 2019. godine Zakon o ublažavanju i uklanjanju posljedica prirodnih nepogoda („Narodne novine“ broj 16/19). Navedenim propisom propisana je obveza JLP(R)S izrade plana djelovanja za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.

U skladu sa propisanom obvezom Općina Velika Kopanica ( u daljnjem tekstu: Općina) donijela je Plan djelovanja u području prirodnih nepogoda.

Plan djelovanja obuhvaća:

* 1. popis mjera i nositelja mjera u slučaju nastajanja prirodne nepogode
  2. procjenu osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva
  3. sve druge mjere koje uključuju suradnju s nadležnim tijelima određenim Zakonom o ublažavanju i uklanjanju posljedica prirodnih nepogoda ili drugih tijela, znanstvenih ustanova i stručnjaka za područje prirodnih nepogoda.

Zbog učestalosti prirodnih nepogoda, utjecaja klimatskih promjena i činjenice kako se Republika Hrvatska godinama nalazi u vrhu članica Europske unije po izdvajanju za sanaciju šteta, Općina Velika Kopanica pravodobno dopunjava postojeći plan /odnosno isti će po potrebi u cijelosti revidirati kako bi se unaprijedio sustav odgovora na prirodne nepogode u skladu sa mogućnostima i u okviru svojih ovlasti.

Zakonske odredbe:

1. *Zakon o ublažavanju i uklanjanju posljedica prirodnih nepogoda, NN 16/19*
2. *Pravilnik o registru šteta od prirodnih nepogoda, NN 65/19*
3. ANALIZA POSTOJEĆEG STANJA I UTJECAJ KLIMATSKIH PROMJENA

Prirodnom nepogodom, smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini ili njezin gubitak te štetu na javnoj infrastrukturi ili u okolišu.

Prirodnim nepogodama smatraju se:

*Tablica 1: Odabir prirodnih nepogoda*

|  |  |
| --- | --- |
| *r.b.* | *Prirodna nepogoda* |
| 1 | potres |
| 2 | olujni orkanski vjetar |
| 3 | požar |
| 4 | poplava |
| 5 | suša |
| 6 | tuča, kiša koja se smrzava u dodiru s podlogom |
| 7 | mraz |
| 8 | izvanredno velika visina snijega |
| 9 | klizanje, tečenje, odronjavanje i prevrtanje zemljišta |
| 10 | ostale pojave koje bitno utječu na živote |

Do izrade ovog dokumenta, na području Općine Velika Kopanica u 2024. godini proglašena je sljedeća prirodna nepogoda:

1. Suša – dana 23. rujna 2024. godine župan Brodsko-posavske županije donio je Odluku o proglašenju prirodne nepogode izazvane SUŠOM na poljoprivrednim usjevima proljetne sjetve 2024. godine, postrnim usjevima, djetelinsko-travnim smjesama, ribnjačarskim površinama i višegodišnjim nasadima – voćnjacima i vinogradima na području općina: Bebrina, Brodski Stupnik, Bukovlje, Cernik, Davor, Donji Andrijevci, Dragalić, Garčin, Gornja Vrba, Gornji Bogićevci, Gundinci, Klakar, Nova Kapela, Okučani, Oprisavci, Oriovac, Podcrkavlje, Rešetari, Sibinj, Sikirevci, Slavonski Šamac, Stara Gradiška, Staro Petrovo Selo, Velika Kopanica, Vrbje, Vrpolje i gradova: Slavonski Brod i Nova Gradiška (KLASA: 320-01/24-11/10, UR.BROJ: 2178-04-02/03-24-1).

Na području Općine Velika Kopanica prijavljena je ukupna šteta u iznosu od 1.936.379,65 eura.

* 1. Utjecaj klimatskih promjena

Prirodne nepogode kao što je potres ne mogu se predvidjeti, ali se jačina posljedica koje ostavljaju iza sebe može umanjiti kroz niz različitih mjera i sustavnu suradnju svih dionika.

Što se tiče ostalih prirodnih nepogoda kao što su tuča, poplave itd., njihova pojavnost ne može se isključivo vezati za klimatske promjene, ali bitno je istaknuti njihov utjecaj, kao i porast negativnih posljedica koje uzrokuju.[[1]](#footnote-1)

Strategijom prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu očekuje se niz promjena u klimi pod uvjetom da se poduzmu mjere za ublažavanje i prilagodbu.[[2]](#footnote-2)

Tablica 2. Projekcije klimatskih parametara za Republiku Hrvatsku prema scenariju RCP4.5 u odnosu na razdoblje 1971. – 2000.

|  |  |  |  |
| --- | --- | --- | --- |
| **Klimatski parametar** | | **Projekcije buduće klime prema scenariju RCP4.5 u odnosu na razdoblje 1971. – 2000. godine dobivene klimatskim modeliranjem** | |
| **2011. – 2040.** | **2041. – 2070.** |
| OBORINE | | Srednja godišnja količina: malo smanjenje (osim manji porast u SZ Hrvatskoj) | Srednja godišnja količina: daljnji trend smanjenja (do 5 %) u gotovo cijeloj Hrvatskoj osim u SZ dijelovima |
| Sezone: različit predznak; zima i proljeće u većem dijelu Hrvatske manji porast + 5 – 10 %, a ljeto i jesen smanjenje (najviše – 5 – 10 % u J Lici i S Dalmaciji) | Sezone: smanjenje u svim sezonama (do 10 % gorje i S Dalmacija) osim zimi (povećanje 5 – 10 % S Hrvatska) |
| Smanjenje broja kišnih razdoblja (osim u središnjoj Hrvatskoj gdje bi se malo povećao). Broj sušnih razdoblja bi se povećao | Broj sušnih razdoblja bi se povećao |
| SNJEŽNI POKROV | | Smanjenje (najveće u Gorskom kotaru, do 50 %) | Daljnje smanjenje (naročito planinski krajevi) |
| POVRŠINSKO OTJECANJE | | Nema većih promjena u većini krajeva; no u gorskim predjelima i zaleđu Dalmacije smanjenje do 10 % | Smanjenje otjecanja u cijeloj Hrvatskoj (osobito u proljeće) |
| TEMPERATURA ZRAKA | | Srednja: porast 1 – 1,4 °C (sve sezone, cijela Hrvatska) | Srednja: porast 1,5 – 2,2 °C (sve sezone, cijela Hrvatska – naročito kontinent) |
| Maksimalna: porast u svim sezonama 1 – 1,5 °C | Maksimalna: porast do 2,2 °C u ljeto (do 2,3 °C na otocima) |
| Minimalna: najveći porast zimi, 1,2 – 1,4 °C | Minimalna: najveći porast na kontinentu zimi 2,1 – 2,4 °C; a 1,8 – 2 °C primorski krajevi |
| EKSTREMNI VREMENSKI UVJETI | Vrućina (broj dana s Tmax > +30 °C) | 6 do 8 dana više od referentnog razdoblja (referentno razdoblje: 15 – 25 dana godišnje) | Do 12 dana više od referentnog razdoblja |

Izvor: Strategija prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu (prilagođeno)

* 1. Procjena rizika od katastrofa za Republiku Hrvatsku - 2024.

Republika Hrvatska je posljednjih godina suočena s nizom prijetnji; od poplava, požara, potresa, epidemije do bolesti biljaka i životinja. Na svaku od tih pojava svakako imaju utjecaj i klimatske promjene.

Prema Procjeni rizika od katastrofa za Republiku Hrvatsku utjecaj klimatskih promjena može uzrokovati povećanje rizika od katastrofa na razne načine: mijenjanjem učestalosti i intenziteta prirodnih prijetnji, utječući na ranjivost i mijenjajući područja izloženosti. Rizik od katastrofe povećava se pod utjecajem klimatskih promjena, a istovremeno se pod njihovim utjecajem pojačava intenzitet prirodnih prijetnji i smanjuje otpornost zajednica.[[3]](#footnote-3)

* 1. Ekstremne temperature (toplinski valovi)

U proteklih 60 godina, u Hrvatskoj je svako desetljeće bilo sve toplije pa je ono posljednje (2011. – 2020.) bilo za 1.7 °C toplije u odnosu na prvo desetljeće (1961. – 1970.) odnosno za 1 °C toplije od klimatološkog prosjeka iz 1981. – 2010. Među 10 najtoplijih godina, sedam ih je iz posljednje dekade, a najtoplija je bila 2019. godina dok je 2020. u Hrvatskoj bila četvrta najtoplija. Na globalnoj razini, razdoblje od 2015. – 2020. je najtoplije 6-godišnje razdoblje na Zemlji od kada postoje sustavna meteorološka motrenja. U Republici Hrvatskoj se, prema simulacijama regionalnim klimatskim modelom, ljeti očekuje porast broja vrućih dana (kad je maksimalna temperatura veća od 30 °C), što bi moglo prouzročiti i produžena razdoblja s visokom temperaturom zraka (toplinski valovi).[[4]](#footnote-4)

Ovako dugi toplinski valovi osim što izazivaju sušu i time stvaraju značajne financijske štete na usjevima , bitno utječu i na društvo:

* ranjive skupine kao što su umirovljenici s vrlo niskim primanjima, nezaposlene osobe, osobe sa zdravstvenim poteškoćama, osobe s invaliditetom često si ne mogu priuštiti rashladne uređaje ili su u prijetnji od energetskog siromaštva
* na određene zdravstvene poteškoće toplinski valovi iznimno utječu pogoršavajući stanje osoba
* raste opterećenje žurnih službi i bitno otežava radne uvjete
* otežava radne uvjete za osobe koje rade na otvorenom (npr. radnici u građevini)
* postoji veća mogućnost ozljeda ili smrti kod događaja na otvorenom gdje se okuplja veći broj ljudi ili događaji traju dosta dugo
* veće su mogućnosti smanjenja pitke vode
* jača izoliranost određenih dobnih skupina (npr. stariji građani koji sami žive i osobe na čije zdravstveno stanje utječe toplina veći dio dana provode u stanovima kroz duža vremenska razdoblja)
* događaju se incidenti kada se djeca ostavljaju u vozilima.

Temeljem analize svih prethodnih navoda, kao i činjenice kako se Republika Hrvatska ove godine nosila sa više toplinskih valova koji su počeli sredinom lipnja i uz vrlo kratke prekide trajali do početka rujna, što je za posljedicu imalo i sušu na području Općine Velika Kopanica, te velike štete na usjevima, ali je i bitno utjecalo na kvalitetu života stanovnika u vrlo dugom razdoblju, u nastavku teksta fokus će se staviti najviše na ekstremno visoke temperature, jačanje otpornosti i razvijanje svijesti građana.

1. POPIS MJERA I NOSITELJI MJERA U SLUČAJU NASTANKA PRIRODNE NEPOGODE

Mjere u slučaju nastanka prirodne nepogode dijele se u dvije grupe:

- mjere koje poduzimaju nositelji mjere iz Zakona o ublažavanju i uklanjanju posljedica prirodnih nepogoda („Narodne novine“ broj 16/19)) koje imaju za cilj financijsko ublažavanje i djelomično uklanjanje posljedica,

- mjere koje poduzimaju operativne snage civilne zaštite.

* 1. Mjere i nositelji mjera iz Zakona o ublažavanju i uklanjanju posljedica prirodnih nepogoda
     1. Postupak proglašenja, prijave i isplate štete

Proglašenje prirodne nepogode

1. Prirodna nepogoda može se proglasiti ako je vrijednost ukupne izravne štete najmanje 20% vrijednosti izvornih prihoda jedinice lokalne samouprave za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području jedinice lokalne samouprave ili ako je nepogoda umanjila vrijednost imovine na području jedinice lokalne samouprave najmanje 30%.

Ispunjenje uvjeta iz prethodne točke utvrđuje općinsko povjerenstvo.

1. Župan donosi odluku o proglašenju prirodne nepogode za jedinice lokalne samouprave na području županije na prijedlog općinskog načelnika.

Odluku o proglašenju prirodne nepogode na području županije donosi župan.

Vlada Republike Hrvatske donosi odluku, prema vlastitoj prosudbi za područje više županija ili na cijelom području Republike Hrvatske.

1. Nakon proglašenja prirodne nepogode radi dodjele novčanih sredstava za djelomičnu sanaciju šteta od prirodnih nepogoda nadležna tijela[[5]](#footnote-5) provode sljedeće radnje:
2. prijavu prve procjene štete u Registar šteta,
3. prijavu konačne procjene štete u Registar šteta,
4. potvrdu konačne procjene, određivanje kriterija i načina dodjele sredstava pomoći.
   * 1. Prva procjena štete – sadržaj prijave prve procjene štete
5. U roku od 8 dana od dana donošenja odluke, oštećenici pisanim putem podnose prijavu štete na imovini općinskom povjerenstvu na propisanom obrascu ([prilog 2](Prilozi/PRILOG%202.docx)).

Iznimno oštećenik može podnijeti prijavu prve procjene štete i nakon isteka roka od 8 dana od dana donošenja Odluke o proglašenju prirodne nepogode u slučaju postojanja objektivnih razloga na koje nije mogao utjecati, a najkasnije u roku od 12 dana od dana donošenja Odluke o proglašenju prirodne nepogode. Najkasnije u roku od 15 dana od dana donošenja odluke, općinsko povjerenstvo unosi sve zaprimljene prve procjene štete u Registar šteta.

1. Nakon isteka roka iz točke 1. općinsko povjerenstvo unosi sve zaprimljene prve procjene štete u Registar štete najkasnije u roku od 12 dana od dana donošenja Odluke o proglašenju prirodne nepogode.
2. Iznimno od roka iz točke 2. u slučaju postojanja objektivnog razloga na koji oštećenik nije mogao utjecati, a zbog kojeg je onemogućen elektronički unos podataka u Registar šteta, rok za unos podataka u Registar šteta može se produljiti za 8 dana, o čemu odlučuje županijsko povjerenstvo na temelju zahtjeva općinskog povjerenstva.
3. Šteta se procjenjuje na području na kojem se dogodila. Šteta se utvrđuje za sljedeće skupine dobara:
4. građevine ([prilog 2](Prilozi/PRILOG%202.docx) [prilog 3](Prilozi/PRILOG%203.docx), [prilog 4](Prilozi/PRILOG%204.docx))
5. opremu ([prilog 2](Prilozi/PRILOG%202.docx) [prilog 5](Prilozi/PRILOG%205.docx))
6. zemljišta ([prilog 2](Prilozi/PRILOG%202.docx))
7. višegodišnje nasade ([prilog 2](Prilozi/PRILOG%202.docx))
8. šume ([prilog 2](Prilozi/PRILOG%202.docx))
9. stoku ([prilog 2](Prilozi/PRILOG%202.docx))
10. ribe ([prilog 2](Prilozi/PRILOG%202.docx))
11. poljoprivredna proizvodnja – proizvod ([prilog 2](Prilozi/PRILOG%202.docx))
12. ostala sredstva i dobra ([prilog 2](Prilozi/PRILOG%202.docx)).
13. Prijava prve procjene štete u Registar šteta sadržava:

* datum donošenja Odluke o proglašenju prirodne nepogode i njezin broj
* podatke o vrsti prirodne nepogode
* podatke o trajanju prirodne nepogode
* podatke o području zahvaćenom prirodnom nepogodom
* podatke o vrsti, opisu te vrijednosti oštećene imovine
* podatke o ukupnom iznosu prijavljene štete
* podatke i informacije o potrebi žurnog djelovanja i dodjeli pomoći za sanaciju i djelomično uklanjanje posljedica prirodne nepogode te ostale podatke o prijavi štete sukladno Zakonu o ublažavanju i uklanjanju posljedica prirodnih nepogoda.
  + 1. Konačna procjena štete

1. Konačna procjena šteta predstavlja procijenjenu vrijednost štete na imovini oštećenika izraženu u novčanoj vrijednosti. Temelj predstavlja prijava i procjena štete.
2. Konačnu procjenu štete utvrđuje općinsko povjerenstvo na temelju izvršenog uvida u nastalu štetu na temelju prijave oštećenika.
3. Tijekom procjene i utvrđivanja konačne procjene štete od prirodnih nepogoda posebno se utvrđuju:

* stradanja stanovništva
* opseg štete na imovini
* opseg štete koja je nastala zbog prekida proizvodnje, prekida rada ili poremećaja u neproizvodnim djelatnostima ili umanjenog prinosa u poljoprivredi, šumarstvu ili ribarstvu
* iznos troškova za ublažavanje i djelomično uklanjanje izravnih posljedica prirodnih nepogoda
* opseg osiguranja imovine i života kod osiguravatelja
* vlastite mogućnosti oštećenika glede uklanjanja posljedica štete.

1. Općinsko povjerenstvo podnosi prijavu konačne procjene štete Županijskom povjerenstvu u roku od 50 dana od dana donošenja Odluke o proglašenju prirodne nepogode putem Registra štete i to za svakog pojedinog oštećenika.
2. Županijsko povjerenstvo podnosi prijavljene konačne štete Državnom povjerenstvu i nadležnim ministarstvima u roku od 60 dana od dana donošenja Odluke o proglašenju prirodne nepogode.
3. Prijava konačne procjene štete sadržava:

* odluku o proglašenju prirodne nepogode s obrazloženjem,
* podatke o dokumentaciji vlasništva imovine i njihovoj vrsti,
* podatke o vremenu i području nastanka prirodne nepogode,
* podatke o uzroku i opsegu štete,
* podatke o posljedicama prirodne nepogode za javni i gospodarski život JLP(R)S,
* ostale statističke i vrijednosne podatke.
  + 1. Potvrda konačne procjene, određivanje kriterija i načina dodjele sredstava pomoći

1. Potvrdu konačne procjene štete obavljaju nadležna ministarstva. Potvrda predstavlja realnu procjenu vrijednosti imovine na koje je nastala šteta i procijenjenu vrijednost štete na toj imovini.
2. Nakon potvrde, ministarstva dostavljaju prijedlog o načinu dodjele pomoći za djelomičnu sanaciju šteta nastalih Državnom povjerenstvu.
3. Državno povjerenstvo utvrđuje iznos pomoći. Iznos pomoći utvrđuje se na način da se odredi postotak isplate novčanih sredstava u odnosu na iznos konačne potvrde štete na imovini oštećenika.
4. Nakon utvrđivanja iznosa, Državno povjerenstvo podnosi Vladi Republike Hrvatske prijedlog za dodjelu pomoći.
5. Vlada Republike Hrvatske donosi odluku o dodjeli pomoći.
   * 1. Žurna pomoć
6. Žurna pomoć dodjeljuje se u svrhu djelomične sanacije štete od prirodnih nepogoda u tekućoj kalendarskoj godini jedinicama lokalne i područne (regionalne) samouprave za pokriće troškova sanacije šteta na javnoj infrastrukturi, troškova nabave opreme za saniranje posljedica prirodne nepogode, za pokriće drugih troškova koji su usmjereni saniranju šteta od prirodne nepogode za koje ne postoje dostatni financijski izvori usmjereni na sprječavanje daljnjih šteta koje mogu ugroziti gospodarsko funkcioniranje i štetno djelovati na život i zdravlje stanovništva te onečišćenje prirodnog okoliša, te oštećenicima fizičkim osobama koji nisu poduzetnici, a koji su pretrpjeli štete na imovini, posebice ugroženijim skupinama, starijima i bolesnima i ostalima kojima prijeti ugroza zdravlja i života na području zahvaćenom prirodnom nepogodom.
7. Temeljem prijedloga načelnika za dodjelu žurne pomoći predstavničko tijelo jedinica lokalne i područne (regionalne) samouprave donosi odluku kojom se određuje:

* vrijednost novčanih sredstava žurne pomoći
* kriteriji, način raspodjele i namjena korištenja žurne pomoći te
* drugi uvjeti i postupanja u raspodjeli žurne pomoći.
  1. Mjere Operativnih snaga civilne zaštite

Mjere koje operativne snage civilne zaštite poduzimaju u slučaju nastanka prirodne nepogode određena su planskim dokumentima civilne zaštite i Općina ih redovito ažurira.

1. **Procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva**

Pod opremom i sredstvima prvenstveno se podrazumijeva sve što je potrebno nositeljima mjera koji su odgovorni za provedbu Zakona o sustavu civilne zaštite kako bi učinkovito obavljali svoje zadaće i povećali svoju spremanost za sprječavanje stradanja imovine, gospodarskih funkcija i stradanja stanovništva.

Općina je 2022. godine usvojila Procjenu rizika od velikih nesreća kojom se analizirao sustav i temeljem kojeg su se ocijenile njegove potrebe.

Ostala sredstva kojim se sprječava stradanje stanovništva, imovine i gospodarskih funkcija su:

- planiranje mjera zaštite i spašavanja u dokumentima prostornog uređenja u skladu sa Pravilnikom o mjerama zaštite od elementarnih nepogoda i ratnih opasnosti u prostornom planiranju i uređivanju prostora („Narodne novine'' broj 29/83, 36/85 i 42/86).

- u skladu sa mogućnostima proračuna sudjelovanje na natječajima energetske obnove zgrada u javnom sektoru kojima se podupire sveobuhvatna obnova što uključuje mjere za unaprjeđenje ispunjavanja temeljnog zahtjeva mehaničke otpornosti i stabilnosti zgrade, posebice radi povećanja potresne otpornosti zgrade,

- podizanje svijesti stanovništva o potrebama provjere svojih građevina (stručna analiza građevine kako bi se procijenila njezina otpornost na djelovanje potresa i odredila možebitna građevinska poboljšanja konstrukcije, te po potrebi i provedba građevinskih poboljšanja konstrukcije)

- podizanje svijesti stanovništva ( s naglaskom na djecu) o postupanju u slučaju potresa,

- dorada plana djelovanja CZ-a kojima se osigurava veći stupanj zaštite osoba s invaliditetom u slučaju ostvarenja prirodne nepogode

- u skladu sa mogućnostima proračuna moguće je sufinanciranje kupnje materijala i elemenata za postavljanje sustava za zaštitu od tuče, te poticanje osiguranja.

- u odnosu na požare otvorenog prostora bitno je podizati svijest građana o postupanju na otvorenom prostoru i prilikom boravka u prirodi, pogotovo u sušnim razdobljima, koja su zbog klimatskih promjena učestalija

- u odnosu na poplave bitno je podizanje svijesti građana o provođenju mjera koje utječu na smanjenje rizika od poplava (postupanje u slučaju prijetnje, održavanje odvodnih kanala u privatnom vlasništvu itd.).

- suše - podizanje svijesti građana o provođenju mjera koje utječu na smanjenje rizika od suše (postupanje u slučaju prijetnje, spajanje na sustav navodnjavanja itd.).

Moguća preventivna sredstava za smanjenje posljedica od mraza su potpore u poljoprivredi koje mogu uključiti sufinanciranje kupnju uređaja, materijala i elemenata za postavljanje sustava za zaštitu od mraza i poticanje osiguranja, kao i druge aktivnosti usmjerene na smanjenje posljedica od mraza.

1. Druge mjere koje uključuju suradnju s nadležnim tijelima, znanstvenim ustanovama i stručnjacima za područje prirodnih nepogoda

Odgovor na prirodne nepogode, a posljedično i na smanjenje rizika od negativnih posljedica klimatskih promjena vrlo je složen problem koji može jedino biti kvalitetno adresiran ako se zasniva na suradnji sa svim relevantnim dionicima. Brodsko-posavska županija svoj razvoj sustava temelji na kvalitetnoj i sustavnoj vertikalnoj i horizontalnoj suradnji sa svim dionicima, što posebno uključuje razvoj suradnje kroz:

* nadležna tijela na razini Europske unije (Europski odbor regija)
* suradnja sa nadležnim tijelima na nacionalnoj razini
* suradnja sa nadležnim tijelima na lokalnoj razini
* suradnja sa stručnjacima za prirodne nepogode.
  1. Suradnja sa nadležnim tijelima na razini Europske unije

U skladu sa Okvirom iz Sendaija za smanjenje rizika od katastrofa, odgovor na prirodne nepogode treba se zasnivati na jačanju lokalnih kapaciteta, uvažavajući njihova znanja sa terena.

Jedan od osnovnih prioriteta Europskog odbora regija u razdoblju 2020. – 2025. godine je izgradnja otpornih regionalnih i lokalnih zajednice. Globalne pandemije, klimatska, digitalna i demografska tranzicija te migracijski tokovi imaju velik utjecaj na sve europske regije, gradove i sela. Slijedeći UN-ove ciljeve održivog razvoja Europski odbor regija utvrđivati će rješenja kojima će osigurati da EU u dovoljnoj mjeri podupire lokalne i regionalne vlasti u odgovaranju na buduće krizne situacije i društvene promjene do kojih dolazi u njihovim zajednicama.

Općina Velika Kopanica i dalje će putem predstavnika Republike Hrvatske u Europskom odboru regija adresirati stavove koji se tiču potreba lokalnih zajednica u odgovoru na prirodne nepogode, a pogotovo onima koji su posljedica klimatskih promjena.

* 1. Suradnja sa nadležnim tijelima na nacionalnoj i županijskoj razini

*Nacionalna razvojna strategija Republike Hrvatske i Plan razvoja Brodsko-posavske županije za razdoblje od 2021. – 2027.*

U veljači 2021. godine, Hrvatski sabor donio je Nacionalnu razvojnu strategiju Republike Hrvatske. U skladu sa Zakonom o sustavu strateškog planiranja i upravljanja razvojem Republike Hrvatske dokument je hijerarhijski najviši akt strateškog planiranja u Republici Hrvatskoj koji služi za oblikovanje i provedbu razvojnih politika Republike Hrvatske.

U skladu sa obvezama iz Zakona o sustavu strateškog planiranja i upravljanja razvojem Republike Hrvatske („Narodne novine“ 123/2017), Brodsko-posavska županija izradila je Plan razvoja Brodsko-posavske županije za razdoblje od 2021. – 2027, a Općina Velika Kopanica donijela je Provedbeni program Općine Velike Kopanice za razdoblje 2021. – 2025. godine,

Kako bi se što bolje uspostavila suradnja sa nadležnim tijelima na nacionalnoj i županijskoj razini Općina Velika Kopanica je prilikom izrade i donošenju svojih planskih dokumenata uskladila svoje strateške ciljeve, te predvidjela aktivnosti i mjere koje su usmjerene na jačanje sustava odgovora na prirodne nepogode.

*Usklađivanje sa Strategijom upravljanja rizicima od katastrofa do 2030. godine*

Vlada Republike Hrvatske u listopadu 2022. godine donijela je Strategiju upravljanja rizicima od katastrofa do 2030. godine i Akcijski plan upravljanja rizicima od katastrofa za razdoblje do 2024. godine [[6]](#footnote-6).

Svrha Strategije je poboljšanje sposobnosti upravljanja rizicima od katastrofa, a ima dva strateška cilja:

1. smanjenje rizika od katastrofa
2. povećanje spremnosti za upravljanje u katastrofama.

Općina će primijeniti proaktivni pristup upravljanju rizicima fokusirajući se na one aktivnosti koje su u njenim ovlastima i mogućnostima, a posebno stavljajući naglasak na preventivne aktivnosti i jačanje svojih operativnih kapaciteta za potrebe odgovora, kao što su:

* održavanje cestovne kanalske mreže, održavanje kanalske mreže i prijelaza i ažurno prikupljanje sredstava i naplata naknade za uređenje voda u korist Hrvatskih voda
* poticanje uz energetsku obnovu i sveobuhvatnu obnovu zgrada, koja obuhvaća i mjere za povećanje sigurnosti zgrada od potresa, požara i drugih prirodnih nepogoda
* edukacija građana
* ugradnja novih saznanja u prostorne planove
* očuvanje, održavanje i jačanje zelene i plave infrastrukture u svrhu smanjenja rizika od ekstremnih temperatura.
  1. Suradnja sa nadležnim tijelima na lokalnoj razini i ostalim stručnjacima za prirodne nepogode

Suradnja sa nadležnim tijelima na lokalnoj razini i ostalim stručnjacima odvija se:

- kroz poticanje sudjelovanja i savjetovanja sa raznim dionicima prilikom izrade raznih stručnih dokumenata koji su podloga za razvoj sustava.

*U 2022. godini izrađena je Procjena rizika od velikih nesreća, za čije potrebe je osnovana radna skupina u koju su bili uključeni dionici iz raznih područja kako bi svojim znanjem i iskustvom pridonijeli kvaliteti procjene.*

U području ekstremnih temperatura potrebno je uključiti razne dionike kako bi se smanjile posljedice od dugih toplinskih valova. U skladu sa Strategijom upravljanja rizicima od katastrofa posebno će se poticati suradnja sa nadležnim tijelima i ostalim stručnjacima u sljedeće svrhe:

- poticanje „ozelenjivanja okoliša“, dizajn zgrada (primjerice, povećanje zasjenjivanja, orijentacije i izolacije zgrada) i povećanje energetske učinkovitosti

- kako bi se smanjio rizik od ekstremnih temperatura, posebice od nastanka tzv. „toplinskih otoka“ u urbanim sredinama, promicati očuvanje i razvoj zelene i plave infrastrukture poput parkova, drvoreda, odnosno vodenih tokova u gradskim i ruralnim područjima, kao i mreže zaštićenih područja i područja ekološke mreže

- kako bi se ojačala opća pripremu za ekstremne temperature i ojačala svijest:

- poticat će se komunikacija sa nadležnim institucijama, stručnjacima kao i udrugama na lokalnim razinama o mogućnim rješenjima za ranjive skupine kao što su umirovljenici s vrlo niskim primanjima, nezaposlene osobe, osobe sa zdravstvenim poteškoćama, osobe s invaliditetom koje si vrlo često ne mogu priuštiti rashladne uređaje ili zbog socijalnih okolnosti postoji prijetnja od energetskog siromaštva kao i za osobe na koje toplinski valovi iznimno utječu pogoršavajući njihovo zdravstveno stanje (npr. osobe koje imaju multiplu sklerozu),

- jačati svijest poslodavaca o potrebi prilagodbe radnih uvjeta posebno za radnike na otvorenom

- jačati svijest nadležnih tijela koja odobravaju razna događanja, kao i organizatora kako tijekom toplinskih valova postoji veća mogućnost ozljeda ili smrti kod događaja na otvorenom gdje se okuplja veći broj ljudi ili događaji traju dosta dugo, kao i dodatnom opterećenju službi u slučaju incidenta

- jačati svijest svih građana kako tijekom toplinskih valova postoji značajno opterećenje žurnih službi i bitno otežava radne uvjete

- jačati svijest građana o razumnom trošenju vode

- jačati svijest građana kako tijekom toplinskih valova jača socijalna izoliranost određenih dobnih skupina (npr. stariji građani i osobe na čije zdravstveno stanje utječe toplina veći dio dana provode u stanovima kroz duža vremenska razdoblja).

- jačati svijest građana da ne smiju djecu ostavljati u vozilima.

* + 1. OSTALE AKTIVNOSTI

*Ostale aktivnosti*

Općina Velika Kopanica već je u svojim prethodnim planovima od prirodnih nepogoda u skladu sa svojim ovlastima i mogućnostima fokusirala se na razvoj sustava odgovora na područje edukacije i digitalizacije što je u skladu sa obvezama koje proizlaze iz Nacionalne razvojne strategije, Strategije o klimatskim promjena Republike Hrvatske za razdoblje do 2040. godine s pogledom na 2070. godine i Zakonom o sustavu civilne zaštite.

* + 1. Edukacija

Strategija upravljanja rizicima od katastrofa do 2030. godine poseban naglasak stavlja na jačanje svijesti građana i edukaciju, pri tome poseban naglasak treba staviti na ranjive skupine kao što su djeca, osobe sa invaliditetom, ali i starije osobe.

* + - 1. *Informativno- edukativne aktivnosti djece o utjecaju klimatskih promjena i postupanju u slučaju prirodnih nepogoda*

Trenutno ne postoji sustavno obrazovanje o klimatskim promjenama, a radi se o generacijama koje će izravno biti pogođene promjenama koje će uključivati povećanje ekstremnih vremenskih prilika kao što su poplave, suše, olujna nevremena, pa nadalje. Također ne postoji sustavno obrazovanje o ponašanju u slučaju prirodnih nepogoda, pogotovo u potresima.

Iz navedenih razloga i u okviru svojih mogućnosti i ovlasti, Općina Velika Kopanica će provoditi i poticati provođenje aktivnosti navedenih u tablici.

Tablica : Informativno-edukativne aktivnosti za djecu

|  |  |
| --- | --- |
| AKTIVNOST[[7]](#footnote-7) | SVRHA |
| Informativno-edukativne aktivnosti za djecu u slučaju požara, potresa, poplava i ostalih prirodnih nepogoda. | Svrha je učiti djecu kako se pravilno ponašati ne samo unutar odgojne institucije, već i u svakodnevnom životu u slučaju potresa, ali i prirodnih nepogoda čiji intenzitet će se pojačavati zahvaljujući klimatskim promjenama (npr. poplave, požari, olujno nevrijeme). Usvajanjem znanja ima za svrhu i smanjenje mogućnosti ozljede djece. |

* + - 1. *Informativno-edukativne aktivnosti odraslog stanovništva o utjecaju klimatskih promjena i postupanju u slučaju prirodnih nepogode*

Općina Velika Kopanica će u okviru svojih mogućnosti i ovlasti provoditi i poticati na podizanje svijesti javnosti o utjecaju i rizicima klimatskih promjena i prilagodbe istima, te o osobnom ponašanju u slučaju prirodnih nepogoda.

Tablica :Informativno-edukativne aktivnosti za odraslo stanovništvo

|  |  |
| --- | --- |
| AKTIVNOST | SVRHA |
| Provođenje edukativnih aktivnosti o ponašanju u slučaju prirodnih nepogoda, pogotovo onih koji su posljedica klimatskih promjena. | Edukativne aktivnosti imaju za cilj smanjenja rizika od stradavanja stanovništva, omogućavanja lakšeg funkcioniranja žurnih službi, djelatnika JLP(R)S i operativnih snaga civilne službe. |
| Informativne aktivnosti vezano za osiguranje štete od prirodnih nepogoda | Klimatske promjene uzrokuju povećanje prirodnih nepogoda koji utječu na visinu i učestalost šteta. Poticanjem osiguranja imovine smanjuje se iznosi pomoći i omogućava osiguranja sredstava za druge potrebe. |

* + 1. Podrška osobama s invaliditetom tijekom opasnosti, kriznih situacija i katastrofa

Nacionalnom razvojnom strategijom Republike Hrvatske do 2030. godine poseban naglasak stavljen je na primjenu Konvencije o pravima osoba sa invaliditetom. Konvencijom je određeno kako Država potpisnica konvencije u skladu sa svojim obvezama proisteklim iz međunarodnog prava, uključujući međunarodno humanitarno pravo i međunarodno pravo koje obuhvaća ljudska prava poduzet će sve potrebne mjere za osiguranje zaštite i sigurnosti osoba s invaliditetom u rizičnim situacijama, uključujući situacije oružanog sukoba, humanitarnih kriza i prirodne katastrofe.

Ured pravobraniteljice za osobe sa invaliditetom je nakon razornog potresa skrenuo pažnju kako se treba posebno obratiti pažnja na osobe sa invaliditetom. Ured je nadležnim tijelima dostavio Vodič za podršku osobama s invaliditetom tijekom opasnosti, kriznih situacija i katastrofa izdan od strane Zajednice saveza osoba sa invaliditetom Hrvatske.

U skladu sa navedenim smjernicama, po dobivanju podataka od nadležnih tijela, Općina će ugraditi u svoje planove djelovanja CZ-a, pojedinačne planove za osobe s invaliditetom koji imaju prijavljeno prebivalište/boravište na području JLS za slučaje velikih nesreća što uključuje i prirodne nepogode.

Tablica : Podrška osobama s invaliditetom tijekom opasnosti, kriznih situacija i katastrofa

|  |  |
| --- | --- |
| AKTIVNOST | SVRHA |
| Edukacija povjerenika CZ | Upoznati povjerenike CZ sa osobama sa invaliditetom i njihovim ograničenjima, na prostoru njegovog djelovanja.  Obučiti povjerenike CZ sa načinom postupanja s osobom sa invaliditetom u skladu sa njegovim ograničenjima. |
| Edukacija osoba sa invaliditetom | Upoznati osobe sa invaliditetom sa načinom postupanja u kriznim situacijama u skladu sa njihovim ograničenjima. |
| Izrada pojedinačnih planova | Planovi zbrinjavanja osoba s invaliditetom za slučaj velikih nesreća (što uključuje i prirodne nepogode) biti će dio planova djelovanja civilne zaštite. |

* + 1. Korištenje digitalnih tehnologija u svrhu jačanja odgovora na prirodne nepogode

Sukladno Nacionalnoj razvojnoj strategiji Republike Hrvatske do 2030. godine digitalna tehnologija i digitalizacija sustava za pomoć u odgovoru i upravljanje operativnim snagama civilne zaštite jedan je od instrumenata za unaprjeđenje kvalitete odgovora.

Cilj je modernizacija postojećih i uspostava novih baza podataka o štetama i ranjivostima na negativne utjecaje prijetnji i njihovo sustavno i digitalizirano prikupljanje , kako bi se izradile kvalitetne i vjerodostojne procjene rizike i učinkovito i brzo informiranje građana u izvanrednim situacijama, ali i djelotvornost odgovora na katastrofe i velike nesreće.[[8]](#footnote-8) Općina Velika Kopanica će u skladu sa svojim tehničkim mogućnostima pojačati korištenje digitalnih tehnologija u svrhu bolje i kvalitetnije komunikacije sa građanima.

Službena web stranica i društvene mreže mogu se koristiti za:

* promociju aktivnosti vezano za prevencijske mjere koje Općina poduzima
* promociju aktivnosti operativnih snaga civilne zaštite i uporaba broja 112
* promocija informativno-edukacijskih aktivnosti djece i odraslih
* nastavak digitalne pristupačnosti prilagodbe web stranice kako i osobe s invaliditetom ne bi imali nikakvih prepreka u interakciji ili pristupu digitalnom sadržaju
* razmjeni točnih i provjerenih informacija sa građanima u slučaju prirodne nepogode i omogućavanja lakšeg funkcioniranja žurnih službi, djelatnika JLP(R)S i operativnih snaga civilne službe. Kao predložak, mogu se koristi Upute za stanovništvo koje su sastavni dio Plana djelovanja CZ-a ([prilog 6](Prilozi/PRILOG%206.docx))
* upućivanje na izvore sa točnim i provjerenim informacijama
* smanjenja netočnih informacija i lažnih vijesti
* primanja pomoći ili volontiranja.[[9]](#footnote-9)

Ministarstvo unutarnjih poslova, Ravnateljstvo civilne zaštite izdalo je niz uputa za građane koje imaju za cilj bolju edukaciju o prevencijskim mjerama u odnosu na potrese, požare, sušu i druge izvanredne događaja. Namjera je Općine dijeljenjem navedenih brošura i letaka putem službene web stranice i društvene mreže postići bolju informiranost građana o prevencijskim mjerama koje mogu poduzeti.[[10]](#footnote-10)

Daljnje korištenje digitalnih tehnologija provodit će se u skladu sa planovima optimizacije, digitalizacije i modernizacije javne uprave koja će pojednostaviti administrativno okruženje i neizravno utjecati i na sustav odgovora na prirodne nepogode.

* + 1. Terminski plan i okvirna procjena financijskih sredstava

U terminskom planu pružene je pregled aktivnosti koji se neposredno ili posredno odnose na razvoj sustava odgovora na prirodne nepogode.

Tablica objedinjuje:

* planske aktivnosti predviđene strateškim dokumentima
* usklađivanje planskih dokumenata
* informativno - edukativne aktivnosti
* provođenje aktivnosti predviđenih procjenom rizika od velikih
* komunalne aktivnosti
* ostale aktivnosti Općine

Ostvarenje aktivnosti ovisiti će o mogućnostima izvora financiranja, raspoloživim ljudskim resursima i drugim faktorima koji se ne mogu u cijelosti unaprijed definirati.

Tablica : Okvirna procjena potrebnih financijskih sredstava i terminski plan

|  |  |  |
| --- | --- | --- |
| AKTIVNOST | OKVIRNI TERMINSKII PLAN | OKVIRNI IZNOSI |
| Izvršenje strateških ciljeva određenih Planom razvoja koji su usmjereni na razvoj sustava zaštite od prirodnih nepogoda. | 2022. – 2027. | Sredstava se planiraju u okviru dijela proračuna. |
| Usklađivanja i ažuriranje planskih dokumenata (*Plan djelovanja CZ-a – pojedinačni planovi za osobe s invaliditetom, redovno ažuriranje Plana djelovanja od prirodnih nepogoda itd.*) | U skladu sa zakonskim rokom, odnosno po dobivanju potrebnih podataka. | Visina iznosa moći će se procijeniti nakon dostave podataka od nadležnih tijela. |
| Informativno-edukativne aktivnosti za djecu u slučaju požara, potresa, poplava i ostalih prirodnih nepogoda. | 2025. |  |
| Provođenje edukativnih aktivnosti za odrasle osobe o ponašanju u slučaju prirodnih nepogoda, pogotovo onih koji su posljedica klimatskih promjena. | 2025. |  |
| Edukacija povjerenika CZ o postupanju sa osobama s invaliditetom u kriznim situacijama | 2025. | Visina iznosa moći će se procijeniti nakon dostave podataka od nadležnih tijela. |
| Edukacija osoba sa invaliditetom o postupanju u kriznim situacijama | 2025. |
| U ugroženim naseljima organizirati javne tribine o prijetnjama, mogućim posljedicama neželjenog događaja te načinu samozaštite ugroženog stanovništva. | 2025. |  |
| Informativne aktivnosti vezano za osiguranje štete od prirodnih nepogoda | 2025. |
| Korištenje službene web stranice i društvenih mreža za jačanja svijesti građana:  -promocija aktivnosti vezano za prevencijske mjere koje Općina poduzima  -promocija aktivnosti operativnih snaga civilne zaštite i uporaba broja 112  -promocija informativno-edukacijskih aktivnosti djece i odraslih | 2025. | Nije potrebno osigurati posebna sredstva. Aktivnosti provode zaposlenici Općine. |
| Korištenje službene web stranice i društvenih mreža u slučaju prirodne nepogode za:  razmjenu točnih i provjerenih informacija sa građanima u slučaju prirodne nepogode i omogućavanja lakšeg funkcioniranja žurnih službi, djelatnika JLP(R)S i operativnih snaga civilne službe.  -upućivanje na izvore sa točnim i provjerenim informacijama  -smanjenja netočnih informacija i lažnih vijesti  -primanja pomoći ili volontiranja | Aktivnost se provodi samo u slučaju prirodne nepogode | Nije potrebno osigurati posebna sredstva. Aktivnosti provode zaposlenici Općine. |
| Sazivati Stožer CZ i onda kada povod nije neki štetni događaj; cilj sazivanja je upoznavanje članova s utvrđenim prijetnjama i mjerama odgovora na iste, štetama izazvanim u proteklom periodu te mjerama kojima su one mogle biti spriječene ili bar ublažene. | 2025. | Sredstava se planiraju u okviru dijela proračuna namijenjenog za sustav civilne zaštite. |
| Predstavničko tijelo upoznati s: prioritetnim prijetnjama, područjem ugrožavanja, posljedicama, načinom preventivne zaštite, potrebnim troškovima za podizanje svijesti ugroženog stanovništva, provedbom obrane od prijetnji te operativnim mjerama ublažavanja posljedica i sanacije stanja ugroženog područja. | 2025. |
| Jednom godišnje organizirati vježbe sklanjanja, evakuacije i spašavanja stanovništva iz ugroženih područja. | 2025. |
| Planirati financijska sredstva za provedbu mjera reagiranja u slučaju prijetnje velikom nesrećom i sredstva za povrat u funkciju ugroženog područja. | 2025. |
| Izvršiti analizu potreba vlastitih operativnih snaga za satelitskim mobilnim telefonima i mobilnim radio uređajima te planirati financijska sredstva za njihovu nabavu. | 2025. |
| Budući da Općina ne posjeduje vlastita prijevozna sredstva kojima bi osigurala mobilnost vlastitih operativnih snaga (niti bi bilo racionalno da ih ima), potrebno je u planskim dokumentima točno definirati potrebe i iste osigurati izuzimanjem od građana Općine. | 2025. |
| Održavanje cestovne kanalske mreže | 2025. | Sredstva se planiraju u okviru sredstava namijenjenih za komunalnu djelatnost. |
| Održavanje kanalske mreže i prijelaza | 2025. |
| Očuvanje, održavanje i jačanje zelene i plave infrastrukture u svrhu smanjenja rizika od ekstremnih temperatura. | 2025. |
| Ažurno prikupljanje sredstava i naplata naknade za uređenje voda u korist Hrvatskih voda | 2025. | Nije potrebno osigurati posebna sredstva. Aktivnosti provode zaposlenici Općine. |
| Osigurati sredstva namijenjena za djelovanje DVD-a Velika Kopanica | 2025. | Sredstva se planiraju u okviru sredstava namijenjenih za protupožarnu zaštitu. |
| Praćenje EU fondova i ostalih fondova u svrhu pravodobnog korištenja sredstava namijenjenih za ublažavanje posljedica klimatskih promjena, razvoj sustava zaštite i spašavanja. | 2025. | Nije potrebno osigurati posebna sredstva. Aktivnosti provode zaposlenici Općine u koordinaciji sa LAG-om. |
| Koordinirati aktivnosti oko prijava za sufinanciranje projekata zaštite dugogodišnjih nasada iz sredstava EU. | 2025. |
| Financijski pomoći poljoprivrednicima pri zaključivanju polica osiguranja. | 2025. |  |
| Aktivnosti vezane za smanjenje posljedica od toplinskih udara | 2025 |  |

1. IZVORI FINANCIRANJA
   1. Izvori sredstava pomoći za ublažavanje i djelomično uklanjanje posljedica prirodnih nepogoda

Novčana sredstva i druge vrste pomoći za djelomičnu sanaciju šteta od prirodnih nepogoda na imovini oštećenika osiguravaju se iz:

1. državnog proračuna s proračunskog razdjela ministarstva nadležnog za financije

2. fondova Europske unije

3. donacija.

* 1. Izvori sredstava za žurnu pomoć

Žurna pomoć dodjeljuje se u svrhu djelomične sanacije štete od prirodnih nepogoda u tekućoj godini. Žurna pomoć dodjeljuje se iz:

1. državnog proračuna

2. proračuna jedinica lokalne i područne (regionalne) samouprave.

U pravilu se dodjeljuje kao predujam i ne isključuje dodjelu pomoći u postupku koji je uređen Zakonom o ublažavanju i uklanjanju posljedica prirodnih nepogoda. Žurna pomoć uračunava se u iznos pomoći za djelomičnu sanaciju posljedica prirodnih nepogoda. Ako je iznos predujma veći od iznosa pomoći utvrđene za konačne potvrđene štete u Registru šteta, jedinice lokalne samouprave dužne su osigurati povrat viška dodijeljenih sredstava u proračun.

* 1. Izvori sredstava za razvoj sustava

Financijske mogućnosti ovisit će o dinamici oporavka Republike Hrvatske što će odrediti i dinamiku oporavka proračunskih prihoda.

1. proračun općine

2. europski fondovi

* 1. Izvješća , registar šteta i nadzor

Gradsko povjerenstvo ili općinsko povjerenstvo putem Registra šteta podnosi županijskom povjerenstvu izvješće o utrošku sredstava za ublažavanje i djelomično uklanjanje posljedica prirodnih nepogoda dodijeljenih iz državnog proračuna Republike Hrvatske te dostavlja i druge podatke u pisanom i/ili elektroničkom obliku koji osobito uključuju obrazloženja koja se odnose na utrošak i namjensko korištenje novčanih sredstava dodijeljenih iz državnog proračuna Republike Hrvatske, uključujući i izvore sredstava iz fondova Europske unije.

Rok podnošenje izvješća je 20 dana od dana donošenja Odluke Vlade Republike Hrvatske o dodjeli sredstava pomoći. ([prilog 7](Prilozi/PRILOG%207.docx))

Županijsko povjerenstvo podnosi Državnom povjerenstvu izvješće o utrošku dodijeljenih sredstava, putem Registra šteta i pisanim putem.

U izvješću se navode sredstva koja se dodjeljuju na razini županije, grada ili općine, kao i sredstva iz drugih izvora.

Rok podnošenja je 30 dana od dana donošenja Odluke Vlade Republike Hrvatske o dodjeli sredstava pomoći . ([prilog 8](Prilozi/PRILOG%208.docx))

U Registar šteta unose se prijave prvih procjena šteta i prijave konačnih procjena šteta, jedinstvene cijene te izvješća o utrošku dodijeljenih sredstava pomoći gradskih povjerenstava u skladu s obrascima i elektroničkim sučeljem.[[11]](#footnote-11)

Podaci iz Registra šteta koriste se kao osnova za određenje sredstava pomoći za djelomičnu sanaciju šteta nastalih zbog prirodnih nepogoda.

Nadzor nad uočenim nepravilnostima provode nadležna ministarstva. Proračunski nadzor provodi ministarstvo nadležno za financije.

1. Međuvladin panel o klimatskim promjenama definira klimatsku promjenu kao „...svaka promjena u klimi tijekom vremena, bilo zbog prirodnih promjena ili promjena koje su rezultat ljudskih aktivnosti.“ Definicija klimatskih promjena prema Okvirnoj konvenciji Ujedinjenih naroda o promjeni klime (UNFCCC) se posebno oslanja na ljudsko djelovanje kao: „promjena klime koja se pripisuje izravno ili neizravno ljudskim aktivnostima koje mijenjaju sastav globalne atmosfere i koja je, pored prirodnih klimatskih varijabilnosti, promatrana tijekom usporedivih razdoblja.“ Izvor: Strategija prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu. [↑](#footnote-ref-1)
2. Prilikom izrade Strategije prilagodbe klimatskim promjenama razmatrana su dva klimatska scenarija. Scenarij RCP4.5 koji previđa poduzimanje mjera za ublaženje i prilagodbu i RCP. 8.5 kod kojeg se ne predviđaju značajnije mjere ublaženja i prilagodbe. Mjere određene Strategijom prilagodbe oslanjaju se na scenarij RCP4.5, stoga je isti uvršten i u ovaj dokument. [↑](#footnote-ref-2)
3. Procjena rizika od katastrofa za Republiku Hrvatsku – 2024. godina [↑](#footnote-ref-3)
4. Strategija upravljanja rizicima od katastrofa do 2030. [↑](#footnote-ref-4)
5. članak 5. Zakona o ublažavanju i uklanjanju posljedica prirodnih nepogoda [↑](#footnote-ref-5)
6. Odluka o donošenju Strategiju upravljanja rizicima od katastrofa do 2030. godine i Akcijskog plana upravljanja rizicima od katastrofa za razdoblje do 2024. godine, Klasa: 022-03/21-43/04, Urbroj: 50301-29/09-22-8, Zagreb, 19. listopada 2022. [↑](#footnote-ref-6)
7. Aktivnosti trebaju biti prilagođene dobi npr. radionice, igrokazi, slikovnice, vježbe. [↑](#footnote-ref-7)
8. Izvor: Nacionalna razvojna strategija Republike Hrvatske do 2030. godine [↑](#footnote-ref-8)
9. Primjer : <https://petrinja.hr/>, <https://civilna-zastita.gov.hr/upute-za-gradjane/82> [↑](#footnote-ref-9)
10. Materijali Ministarstva unutarnjih poslova, Ravnateljstva civilne zaštite namijenjena prevenciji: <https://civilna-zastita.gov.hr/upute-za-gradjane/82> [↑](#footnote-ref-10)
11. Zakon o ublažavanju i uklanjanju posljedica prirodnih nepogoda, članak 41. (3). [↑](#footnote-ref-11)